13. november 2023 oprettedes linje 70E mellem [[Humlebæk Station]] og [[Bavarian Nordic]]s afdeling i [[Kvistgård]]. Bavarian Nordic ønskede at forbedre forbindelsen med kollektiv trafik for deres medarbejdere og henvendte sig om det til [[Helsingør Kommune]]. Det endte med, at virksomheden selv finansierer buslinjen via kommunen. Det er sket før, at en virksomhed har betalt for udvidet drift på en eksisterende linje, men det er første gang, der helt betales for en. Linjen kører kun i myldretiderne, og køreplanen er tilpasset mødetiderne hos Bavarian Nordic. Bussen kan vente op til ni minutter, hvis togene er forsinkede. Derudover er der dog tale om en almindelig buslinje, der kan benyttes af alle og med de sædvanlige takster.<ref name="Lokal virksomhed">[https://www.moviatrafik.dk/presse/presse-og-nyheder/vis/?key=647189529489375 ''Lokal virksomhed løfter den kollektive transport med en spritny buslinje i samarbejde med Helsingør Kommune og Movia''], Movia, 13. november 2023.</ref>
Historie Foreninger Organisationer